|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ПРОВЕДЕНАТА ОБЩЕСТВЕНА КОНСУЛТАЦИЯ НА ПРОЕКТА НА** **ПОСТАНОВЛЕНИЕ НА МИНИСТЕРСКИЯ СЪВЕТ ЗА ПРИЕМАНЕ НА УСТРОЙСТВЕН ПРАВИЛНИК НА МИНИСТЕРСТВОТО НА ЗЕМЕДЕЛИЕТО, ХРАНИТЕ И ГОРИТЕ** |

| **№** | **Организация/ потребител**  **(вкл. начина на получа-ване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
| **1.** | tzviatkov  (от Портала за обществени консултации) | **Предложения и забележки по проект** |  |  |
| Предлагам да се допишат задълженията на дирекциите по отношение на осигуряване на публичност на изготвени становища, доклади и статистически данни, които имат връзка със земеделски стопани, съд, други министерства и ЕК.  Всички такива актове да бъдат публично достъпни на сайта на МЗХГ чрез подходяща, разбираема и лесна за ползване структура, като се дава възможност за бързо търсене и преглед на документите с възможност за търсене в тях. Публикуваните документи предлагам да се подписват с електронен подпис за гарантиране на тяхната идентичност с ползваните в МЗХГ и ясна отговорност за това на публикувалия ги служител.  Предлагам да се вменят задължения на дирекциите да поддържат частта с публичност на документите на сайта на МЗХГ. | Не се приема | Публичност на информация и документи, свързани с дейността на министерството, се осигурява в предвидените в нормативни актове случаи. Тези задължения са вменени като функции на съответните компетентни дирекции и се изпълняват при условията и реда, уредени в съответния нормативен акт. |
|  | Като пример за осигуряване на публичност е публикуване на сайта на МЗХГ на: |  |  |
| 1) отчета по чл. 14, ал. 6; | Приема се частично | Съгласно чл. 20, ал. 3 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи на интернет страницата на МЗХГ се публикува информация от отчета. |
|  |  | 2) годишен доклад по чл. 15, ал. 4, т. 10; | Не се приема | Съгласно чл. 40, ал. 5 от Закона за вътрешния одит в публичния сектор годишния доклад за дейността по вътрешен одит се изпраща на министъра на финансите. На интернет страницата на Министерството на финансите се публикува Консолидиран годишен доклад за вътрешния одит в публичния сектор в Република България. |
|  |  | 3) доклад по чл. 16, т. 12 и други подобни. | Не се приема | Съгласно Европейското законодателство, докладът относно резултатите от надзора върху изпълнението на критериите за акредитация от страна на разплащателните агенции в съответствие с чл. 2, параграф 1 от Регламент за изпълнение (ЕС) № 908/2014 на Комисията се изготвя само и единствено за ползване от службите на Европейската комисия. |
|  |  | Предлагам да се допишат задълженията по отношение на поддържане и актуализиране на публичните регистри, които следва да са достъпни на сайта на МЗХГ.  Предложението е във връзка с тяхната актуалност, начин на ползване и достъпност. Направени проверки показват, че тези регистри не са актуални към дата на справка, а към историческа дата, което не предоставя актуална информация.  При търсене в мрежата на „регистър на издадените от министъра удостоверения за съответствие с качествените характеристики на млечните продукти по БДС" същият не излиза с връзка с ползване.  При търсене в мрежата на „регистър на площите, засети с генетично модифицирани растения" същият не излиза с връзка на сайта на МЗХГ, а на http://www.publicregisters.info/r/Registyr\_na\_ploshtite\_zaseti\_s\_genetichno/106119/ , като данните са актуални към 2011 г.  При търсене в мрежата на „регистър на сдруженията за напояване" във връзка с чл. 22 същият не излиза с връзка с ползване.  При търсене в мрежата на „регистър на производителите на земеделски продукти и храни с географски означения" същият не излиза с връзка с ползване.  При търсене в мрежата на „регистър на производителите на земеделски продукти и храни с традиционно специфичен характер" същият не излиза с връзка с ползване.  При търсене в мрежата на „регистър на издадените разрешения, както и регистър на издадените лицензии" във връзка с чл. 42 същият не излиза с връзка с ползване.  При търсене в мрежата на „регистър на лицата, които притежават разрешение от Министерския съвет за промишлена обработка на тютюн съгласно Закона за тютюна, тютюневите и свързаните с тях изделия" във връзка с чл. 42 същият не излиза с връзка с ползване.  При търсене в мрежата на „регистър на лицата, които притежават разрешение за изкупуване на суров тютюн" във връзка с чл. 42 същият не излиза с връзка с ползване.  При търсене в мрежата на „регистър на първите изкупвачи на мляко" във връзка с чл. 44 същият не излиза с връзка с ползване.  При търсене в мрежата на „регистър на кланиците, извършващи задължителна класификация съгласно чл. 58а, ал. 5 ЗПООПЗПЕС, и на класификаторите, завършили курс за класификация на кланични трупове от говеда, свине и овце, съгласно чл. 58б, ал. 7 ЗПООЗПЕС" във връзка с чл. 44 същият не излиза с връзка с ползване. | Приема се по принцип | В момента в МЗХГ се разработва и предстои да бъде внедрена и пусната в експлоатация единна информационна система за достъп, поддържане и ползване на електронни регистри за целите на специализираната администрация в МЗХГ. |
|  |  | В текста на чл. 41, т. 27, буква „г" „производителите на земеделски продукти и храни, за които се използва незадължителният термин за качество „планински продукт" поддържа публичен електронен регистър на производителите на земеделски продукти и храни, за които се използва терминът за качество „планински продукт"" последния абзац за втория регистър трябва да се отдели в отделна буква. | Приема се по принцип | Текстът е редактиран. |
| **2.** | Ivan V\_  (от Портала за обществени консултации) | **Коментар** |  |  |
| Изначално проектът, а и сега действащия устройствен правилник, е в тежко противоречие с названието на министерството и неговите функции. Причините да твърдя това са следните: |  |  |
| По устройствен правилник, чл. 3, ал. 1:  Министърът на земеделието, храните и горите, наричан по-нататък "министърът", е централен едноличен орган на изпълнителната власт, който ръководи, координира и контролира осъществяването на държавната политика в областта на земеделието, селските райони, горското и ловното стопанство, рибарството и аквакултурите и провежда държавната политика за безопасността на храните в съответствие с действащото законодателство.  Но по същият тоя правилник, в частта за „Специализирана администрация“, тези функции не са отразени в цялост, ако въобще може да се говори за някакво отразяване. |  |  |
|  |  | 1. В част Земеделие, което би следвало да е най-широко застъпено като дейности, липсва цяла част, а именно първичната преработка на земеделската продукция – индустрията, която създава основната добавена стойност към същата тази продукция и която подлежи на европейско финансиране само и единствено от ОСП. Поради липсата на представяне на тази индустрия в министерството, липсва и реална политика в тази област. | Не се приема | Функциите, свързани с първичната преработка на земеделската продукция са възложени на съответните компетентни дирекции – „Растениевъдство“, „Животновъдство“, „Биологично производство“ и „Политики по агрохранителната верига“. Към министъра функционират и редица консултативни съвети, които го подпомагат при определянето на политиката в тази област. |
|  |  | 2. В част Селски райони, отразяването е до ниво ОСП, без да се навлиза по-дълбоко като взаимодействие с други ведомства и планирането на обща регионална политика, което трябва да доведе до съживяването на тези райони и задържането на хората в същите. | Не се приема | В чл. 38, ал. 1 от проекта ясно са регламентирани функциите на дирекция „Развитие на селските райони“ и взаимоотношенията на дирекцията в областта на селските райони с Европейската комисия, Държавен фонд „Земеделие“ – Разплащателна агенция, бенефициенти, Комитета по наблюдение и други отговорни органи.  Планирането на общата регионална политика, която трябва да доведе до съживяване на селските райони и задържането на хората в тях е от компетентността на министъра на регионалното развитие и благоустройството съгласно Закона за регионалното развитие. |
|  |  | 3. В част Горско и ловно стопанство, реално липсва специализирана дирекция, която да отговаря за тази дейност. | Не се приема | Дирекция „Търговски дружества и държавни предприятия“ подпомага министъра при определяне на държавната политика в областта на горското и ловното стопанство. За осъществяването на тази политика към министъра на земеделието, храните и горите функционира Изпълнителната агенция по горите с обща численост 1409 щ. бр. |
|  |  | 4. В частта Държавна политика по безопасността на храните тази, която засяга пряко цялото население съществува дирекция, но тя не отразява нейното значение. Числеността на дирекцията е определена на 25 от 428 души или 5,84% от специализираната администрация. Това предполага, че същата ще страда от остра липса на административен капацитет да реализира политиката в областта на Безопасност на храните и фуражите, което е видно от отразяването на дейността на тази дирекция в сайта на министерството или по-точно липсата на информация. | Не се приема | Българската агенция по безопасност на храните като второстепенен разпоредител с бюджет към министъра на земеделието, храните и горите е компетентният държавен орган за официален контрол по отношение на качеството и безопасността на храните по цялата хранителна верига. Числеността на агенцията е 2266 щ.бр. |
|  |  | Тези проблеми водят до цялостната дезорганизация на МЗХГ, което от своя страна става предпоставка за избухване на множество скандали. Като може би най-всеобхватен и видим е ситуацията с африканска чума по свинете, която демонстрира липсата на всякаква координация и административен капацитет в министерството.  Липсата на административен капацитет доведе до вземане/не вземане на работещи превантивни мерки. Огромният брой нерегистрирани стопанства, поради липсата на всякакъв контрол, доведоха до необходимостта да се изплащат обезщетения на нарушители на закона. Липсата на координация с местните власти и представителите на други министерства като МВР, доведоха до неинформираност на обществото, а от там и до прояви на гражданско неподчинение. |  |  |
|  |  | Поради гореизложеното, ви призовавам да не приемате този правилник и да се изготви изцяло нов, в който да се отразят значението на отделните задачи поставени на МЗХГ. | Не се приема | Проектът ясно определя отговорностите на министъра и административните звена в съответствие с мисията, стратегическите документи и нормативните актове, регламентиращи дейността на министерството. Следва да се има предвид, че при осъществяване на правомощията си министърът се подпомага освен от звената в специализираната администрация на министерството и от второстепенни разпоредители с бюджет – изпълнителни агенции със специална компетентност. |